**PRAKTISK INFORMASJON TIL LEIETAKERE AV KYSTLEDHYTTA (gamle hytta)**

Hytta har 7-8 sengeplasser. Det ene soverommet har 4 køyesenger, det andre har en familiekøye (120 cm bred underst og 75 cm øverst). i tillegg ligger det en madrass under senga som evnt kan benyttes. Husk å ta med sengetøy! Det er også en vinkelsofa i stua med mulighet til 1-2 ekstra overnattingsgjester. Ta også med kluter, håndklær, kjøkkenhåndklær og evnt. kjøkkenpapir og engangsartikler.

PRISER: I sommersesong: kr. 600 pr. natt for medlemmer, kr. 800 for ikke-medlemmer.  
Utenom sesong er det kr. 450 pr. natt, og det er kun medlemmer av Kragerø Kystlag som får leie hytta da. Dere kan evnt. selv melde dere inn i Forbundet Kysten på deres hjemmeside eller via hjemmesiden til Kragerø Kystlag. Merk da v for at dere vil være medlem av Kragerø Kystlag. Medlemskontingenten er 500 kr pr. år.

Betaling for leie til konto nr. 2655.01.44777. Frist for å betale for sommeropphold er 1.juni. Merk betalingen med datoene dere har leid.

Ansvarlig leietaker må være fylt 20 år, hytta kan leies 3 netter pr. familie i sommersesong, utenom sesong kan det gjøres avtale om flere døgn. Leieforholdet avsluttes kl. 16 avreisedagen. Utenom sesong kan andre tidspunkt avtales.

Bilkjøring fra hovedveien og ned til hytta er forbudt!

Røyking inne i hytta er heller ikke tillatt.

Hunder: Ta hensyn til allergikere, ha hunden helst utendørs, eller i gangen.

VANN: Vaskevann, se eget oppslag ved kjøkkenbenken og på «badet». Vannet i springen kan altså ikke drikkes!!!! Drikkevann kan hentes i vannpost (brun trekasse) vis a vis inngangen til Hasselgården.

KJERRE: Det er to kjerrer merket Kragerø Kystlag. Det er en grønn og en rød. Kode til låsene og til hyttas nøkkelboks blir oppgitt ved å sende melding/ringe hyttetelefonen, evnt. en av de andre oppgitte numrene. Kjerrene skal stå låst ved den røde søppelbua på Tårnbrygga, og settes der i god tid før kl. 16 på avreisedagen slik at de er klar for neste leietakere.

SYKLER: 7-8 sykler til disposisjon i sykkelskuret mellom hyttene. Vi garanterer ikke alltid god standard på disse, men det er jo mulig å leie sykler hos Sykkel-Knut.

Ved ankomst til hytta: Les *Info ang. Coronatid* og *Covid 19 og vaskerutiner på Kystledhytter.* De skal ligge godt synlig i hytta. Les de også på hjemmesida til Kragerø Kystlag før oppholdet.

Vi håper dere får et trivelig opphold på Kystledhyttene på Jomfruland. Ved spørsmål eller problemer, ta kontakt på hyttetelefon: 47669967 ( evnt. 92207348 eller 97092925)

Felles utstyr til begge hyttene:

Det er samme kode til begge hyttene (hvis man trenger å hente noe i den andre hytta), begge transportkjerrene og til sykkellåsene

2 barnestoler og 1 reiseseng til barn (skal stå i rommet til venstre inne i den nye hytta)

Kubbespill, ringspill og sykler i sykkelskuret

Utstyr i den gamle hytta:

hytta har innlagt vann (varmt og kaldt, men ikke til drikkevann)

8 dyner og 8 puter, 8 pledd

komfyr, kjøleskap m/liten fryser

mikrobølgeovn

liten kjøkkenmaskin

kaffetrakter

vannkoker

vaffeljern

alt av vaskemidler

støvsuger

grill

vedovn

alt vanlig kjøkkenutstyr

Se bilder av hyttene utendørs og innendørs på vår facebookside:

**Kystledhytta på Jomfruland**